**Մոհամմեդ ալ-Ֆայեդ** (արաբ․՝ محمد الفايد‎‎, հունվարի 27, 1929(1929-01-27), Ras el-Tin, Ալեքսանդրիա, Եգիպտոսի թագավորություն - օգոստոսի 30, 2023(2023-08-30), Լոնդոն, Միացյալ Թագավորություն), եգիպտացի ձեռնարկատեր,
«Ֆուլհեմ» ֆուտբոլային ակումբի (մինչև 2013թ. հուլիս), Փարիզի Ռից (ֆր.՝ Ritz) հյուրանոցի և Լոնդոնի «Հարրոդս» (անգլ.՝ Harrods) հանրախանութի սեփականատեր (մինչև 2010թ.): 2013 թվականին Ֆայեդի կարողությունը գնահատվել է 1,4 միլիարդ դոլար, ինչը նրան դարձրել է աշխարհի 1031-րդ ամենահարուստ մարդը։

Կենսագրություն
--------------

Մոհամմեդ ալ-Ֆայեդն իր բիզնեսը սկսել է մանկուց՝ տնական լիմոնադ վաճառելով։ Երկար տարիներ նա բիզնեսում համագործակցել է կնոջ եղբոր՝ Ադնան Խաշոգջիի հետ։ Երիտասարդ տարիներին նա եղբայրների հետ հիմնել է Եգիպտոսից բեռնափոխադրումներով զբաղվող ընկերություն և կարճ ժամանակ անց գրասենյակներ ձեռք բերել Ջենովայում և Լոնդոնում։

1964 թվականին նա մտերմացել է Հայիթիի բռնապետ Ֆրանսուա Դյուվալյեի հետ և ծրագրել նավթավերամշակման գործարան կառուցել Հաիթիում, սակայն վեց ամիս անց հրաժարվել է այդ գաղափարից։

1960-ական թվականների կեսերին նա մշտապես բնակություն է հաստատել Լոնդոնում, միաժամանակ գործարար կապեր հաստատել Դուբայի շեյխի հետ։ 1966 թվականին դարձել Բրունեյի սուլթանի տնտեսական գծով խորհրդականը։ 1975 թվականին նա կարճ ժամանակով եել է Լոնրհո հանքարդյունաբերական ընկերության տնօրենների խորհրդի անդամ։ 1979 թվականին նա գնել է Փարիզի Ռից հյուրանոցը, 1984 թվականին եղբայրների հետ դարձել է «House of Fraser» հոլդինգի 30% բաժնետոմսերի սեփականատերը, որում ներառում էր «Հարրոդս» հանրախանութը, իսկ 1985 թվականին նրանք գնել են հոլդինգի մնացած մասը։

Մոհամմեդ ալ-Ֆայեդը 1987 թվականից ակտիվորեն զբաղվել է բարեգործությամբ։ 1990-ականներին նրան մեղադրել են մի քանի քրեական գործերով՝ յուրացումների և խարդախության կասկածանքով։ 2003-2005 թվականներին ապրել է Շվեյցարիայում, սակայն հետո վերադարձել է Մեծ Բրիտանիա։ 2010 թվականին նա վաճառել է «Հարրոդս» հանրախանութը։

Եղել է Մայքլ Ջեքսոնի ընկերը։ 2011 թվականին «Ֆուլհեմ» ֆուտբոլային ակումբի մարզադաշտի մոտ կանգնեցրել է վերջինիս արձանը ։ Ակումբը վաճառելուց հետո արձանն ապամոնտաժվել է նոր սեփականատիրոջ կոմից։

Մոհամմեդ ալ-Ֆայեդն Արքայադուստր Դիանայի մտերիմ ընկերոջ՝ Դոդի ալ-Ֆայեդի հայրն է։ 1997 թվականի օգոստոսի 31-ից հետո Մոհամմեդը մեղադրել է բրիտանական գաղտնի ծառայությանը նրանց մահվան մեջ։ Նա փորձել է ապացուցել, որ Փարիզում տեղի ունեցած վթարը պատահականություն չէր, այլ Արքայադուստր Դիանայի դեմ ծրագրված մահափորձ։

Ալ-Ֆայեդին բազմաթիվ անգամ մեղադրանք է առաջադրվել կանանց նկատմամբ սեռական ոտնձգությունների համար։

Ծանոթագրություններ
------------------

1. ↑  محمد الفايد.. من عامل إلى أشهر مليارديرات العالم — Al-Qabas, 2019.
2. 1 2 3 4  وفاة رجل الأعمال المصري محمد الفايد عن 94 عاماً — Deutsche Welle, 2023.
3. ↑  من زواجه بأخت تاجر أسلحة سعودي إلى ملكية ناد رياضي.. ماذا نعلم عن المصري محمد الفايد بعد وفاته؟ — CNN Arabic, 2023.
4. ↑  «The World's Millionaires». Forbes. Արխիվացված է օրիգինալից 2018 թ․ դեկտեմբերի 25-ին. Վերցված է 2013 թ․ օգոստոսի 18-ին.
5. ↑  Vallely, Paul (2007 թ․ հոկտեմբերի 6). «Mohamed al-Fayed: The outsider». *The Independent*. Արխիվացված է օրիգինալից 2015 թ․ սեպտեմբերի 25-ին. Վերցված է 2013 թ․ փետրվարի 26-ին.
6. ↑  *Архарова К.* Памятники, как в Фулхэме, ставят все, кому не лень Archived 2021-01-09 at the Wayback Machine. // BBC News – Русская служба. 4 апреля 2011.
7. ↑  *Белова Т.* Десять самых уродливых памятников в мире Archived 2021-01-10 at the Wayback Machine. //Крылатское. Ру. 8 января 2021.
8. ↑  Porter, Henry (1998 թ․ հոկտեմբերի 24). «Crossing swords with Mohamed». *The Guardian*. London.
9. ↑  Boggan, Steve (1997 թ․ դեկտեմբերի 20). «Al Fayed Accused: Harrods boss rejects charges of lechery and bugging». *The Independent*. London. Արխիվացված օրիգինալից 2022 թ․ մայիսի 15-ին.

Արտաքին հղումներ
----------------

* Պաշտոնական կայք(չաշխատող հղում)
 (archived on Wayback Machine in 2014)
* Al-Fayed Charitable Foundation
* 75 Rockefeller Plaza Archived 2022-09-10 at the Wayback Machine.
* RXR Said to Buy 99-Year Leasehold at Manhattan’s 75 Rockefeller
* Mohammed Al Fayed sells Harrods store to Qatar Holdings
* Fulham: Mohamed Al Fayed sells club to Shahid Khan

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · WikiTree |
|  |
| Բառարաններ և հանրագիտարաններ | Բրիտանիկա · Notable Names Database |
|  |
| Չափորոշչային վերահսկողություն | GND: 132631423 · GTAA: 76030 · ISNI: 0000000047637077 · LCCN: no98125338 · VIAF: 77480500 · WorldCat VIAF: 77480500 |

 |